Αστροφεγγιά

Η Αστροφεγγιά ήταν τηλεοπτική σειρά, από τις πρώτες έγχρωμες στην ελληνική τηλεόραση, η οποία μεταδόθηκε από την ΕΡΤ το 1980 και βασίστηκε στο ομώνυμο βιβλίο του Ιωάννη Μ. Παναγιωτόπουλου. Τη διασκευή του σεναρίου έκανε ο Βαγγέλης Γκούφας, ενώ τη σειρά σκηνοθέτησε ο Διαγόρας Χρονόπουλος.

 Το τέλος του 1ου Παγκοσμίου Πολέμου, βρίσκει στην Αθήνα την οικογένεια του επαρχιώτη φοιτητή Άγγελου Γιαννούζη. Μόλις έγινε ανακωχή και έληξε οριστικά ο Πόλεμος, ο Άγγελος πήγε στο σπίτι του πλούσιου συμφοιτητή του Νίκου Στέργη για να γιορτάσουν αυτή την ανακωχή, η οποία γέμισε με ελπίδες τις ψυχές όλων, εκτός του ίδιου του Άγγελου, ο οποίος καθώς ήταν περήφανος που η δική του οικογένεια ζούσε μέσα στη φτώχεια και την εξαθλίωση, ένιωθε μίσος για το συμφοιτητή του, που εκείνος και η οικογένειά του ζούσαν μέσα στα πλούτη, αλλά και ζήλια επειδή η Δάφνη, με την οποία ήταν ερωτευμένος, φαινόταν να προτιμούσε το Νίκο. Τότε ο ελληνικός λαός πίστευε είχαν ηρεμήσει οριστικά τα πράγματα. Αυτό όμως δεν συνέβη. Ο Άγγελος δοκιμάστηκε σκληρά στην πρώτη γραμμή του Μικρασιατικού Μετώπου και τελικώς επέστρεψε στην Αθήνα με αναρρωτική άδεια. Με πικρία είδε τους «άκαπνους» φίλους του να απολαμβάνουν όλα τα καλά της ζωής, ενώ η δική του πορεία, όπως και πολλών άλλων επαρχιωτών ήταν κοινή: φτώχεια, μιζέρια, βάσανα και στο τέλος θάνατος από φυματίωση σε κάποιο σανατόριο. Αντώνης Καφετζόπουλος - Άγγελος Γιαννούζης Νόρα Βαλσάμη - Δάφνη Γιώργος Κιμούλης - Νίκος Στέργης Νέλλη Αγγελίδου - Μάρθα Σταύρος Ξενίδης - Θάνος Μιμή Ντενίση - Τζένη Μίνα Αδαμάκη - Λένα Γρηγόρης Βαλτινός - Αργύρης Αλίκη Αλεξανδράκη - μαντάμ (Γαλλίδα) Ράνια Οικονομίδου - Έρση Νίκος Γαροφάλλου Δάνης Κατρανίδης - Αλέξης Παύλος Κοντογιαννίδης - γέρος Ελένη Κούρκουλα - Μαριορή Νίκος Κούρος Λύσανδρος Στέργης Μιχάλης Μητρούσης - Νέος Γιώργος Μοσχίδης - αφηγητής Ρίτα Μουσούρη - Αριάδνη Αριέττα Μουτούση- Στέλλα Γιώργος Πετρόχειλος - Δημήτρης Πετρόπουλος Άρης Ρέτσος-Πασπάτης Όλγα Τουρνάκη - Όλγα Κώστας Τσιάνος Γιάννης Μποσταντζόγου - Σκαμπαβιάς Ασπασία Τζιτζικάκη Μαίρη Ιγγλέση - Ασπασία Στράτος Παχής - Νικολάκης Πάνος Σκουρολιάκος - φοιτητής Γιάννης Φύριος - κάποιος Χρήστος Λεττονός - Γερμενής Κατερίνα Μπούρλου Μαριάννα Τριανταφυλλίδου - Νίτσα Όλγα Δαλέντζα - Φανή Κώστας Ντίνος - φύλακας Αλίκη Ακοντίδου - Αλίκη Σοφία Σεϊρλή - Πόρνη Βαγγέλης Θεοδωρόπουλος Χρήστος Τσάγκας - καπετάνιος Άννα Μακράκη - νοσοκόμα Ρόζα Νεογέννη Τζένη Καλύβα - Μαρίνα Τάσος Κωστής - συμβολαιογράφος Ιωάννα Μήτρου - Παναγιώτα Η σειρά αποτελείται από 2 κύκλους, 13 επεισοδίων ο καθένας. Το 1ο επεισόδιο προβλήθηκε την Τετάρτη 30 Απριλίου 1980. Μόλις προβλήθηκε το 13ο επεισόδιο (τελευταίο του 1ου κύκλου) στις 23 Ιουλίου 1980, έγινε ένα μικρό διάλειμμα λόγω καλοκαιριού, και ο 2ος κύκλος ολοκληρώθηκε την Τετάρτη 12 Νοεμβρίου 1980. Αυτό έγινε μόνο στην 1η προβολή της σειράς. Σε όλες τις επαναλήψεις, τα επεισόδια προβλήθηκαν σερί από το 1ο μέχρι το 26ο χωρίς διακοπή. Η σειρά Αστροφεγγιά διασώζεται στο αρχείο της ΕΡΤ και είναι διαθέσιμη για προβολή μέσω του site του Ψηφιακού Αρχείου της ΕΡΤ. Επίσης, έχει προβληθεί σε πολλές επαναλήψεις έως και πρόσφατα, ενώ τον Νοέμβριο του 2006 κυκλοφόρησε σε 13 DVD από το περιοδικό Ραδιοτηλεόραση, σε 2 επεισόδια ανά DVD. Έγινε έτσι η 5η σειρά της ΕΡΤ που κυκλοφόρησε σε DVD. Παρίδης, Xρήστος (22 Οκτωβρίου 2015). «Από το Λεμονοδάσος ως τις Ακυβέρνητες Πολιτείες: Οι 10 καλύτερες μεταφορές ελληνικών μυθιστορημάτων στην τηλεόραση». LIFO. Ανακτήθηκε στις 22 Απριλίου 2017. «Αστροφεγγιά» στο www.retrodb.gr